Buat 1 alinea dalam bahasa Betawi dengan unsur ekspositori.

Sosok Mas Danang sêring ngiasin lini masa Twitter dêngan bocoran rêsèp ala pêdagang. Liwat akun @lintingdhewek, kali êni Danang ngêbèbèrin rêsèp bubur kacang ijo. Mênurutnyè, kacang ijo bakal lêbih sêdêp kalo kagak dirêndêm sêbêlon diolah. Bêrikut rêsèp burjo ala Danang. Pêrtamè, rêbus aèr dêngan sêdikit garêm. Sêudèh ngêdidih, cêmplungin kacang ijo kê dalêm rêbusan. Kêmudian, tuangin sirup karamèl wayah ampir matêng. Kalo udèh matêng, masupin "beninge apu" amè têpung tapioka caèr. Sirop karamèl dikêjè dari aèr amè garêm sêcukupnyè nyang dipanasin. Kêmudian, masupin pêrbandingan 1 kg gulè pasir amè 1 ons gulè jawa kê dalêm rêbusan aèr. Bahan-bahan ntu sêlanjutnyè têtêp dipanasin ampè ngêntêl dêngan warnè sêdikit coklat. Beninge apu adalah aèr dari rêndêman kapur bangunan sêlamè sêari sêmalêm. Aèr rêndêman êni tibang dibutuhin sêbanyak duè tèsi pêranti atu panci bubur kacang ijo. Tambèhan aèr rêndêman kapur bukanlah lèngkah wajib wayah ngêjè burjo. Tambèhan aèr êni lêbih urup buat parè pênjual karna bakal ngêntêlin bubur.